
Проект! 

Изменение и допълнение на Наредбата за определяне и администриране местните такси и цени на услуги на територията на Община Ардино, приета с Решение № 441 на Общински съвет-Ардино от 17.10.2018 г.

Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Измененията и допълненията в Наредбата за определянето и администрирането на местните такси и цени на услуги на територията на община Ардино, са в резултат на извършен преглед и анализ на действащата Наредба. 
Мотиви 
за необходимостта от приемането на изменения и допълнения в Наредбата:.

I. Причини, които налагат приемането на Наредба за изменение и допълнение на Наредба за определянето и администрирането на местните такси и цени на услуги на територията на община Ардино:
Разпоредбата на чл.6, ал. 2 от Закона за местните данъци и такси делегира правото всеки общински съвет да определя цените на правата и услугите, предоставяни от общините. На основание чл. 9 от Закона за местните данъци и такси (ЗМДТ) Общински съвет – Ардино е приел Наредба за определянето и администрирането на местните такси и цени на услуги на територията на Община Ардино (НОАМТЦУ).
Съгласно чл.4 от посочената Наредба, размерът на местните данъци и такси и цени на услуги, извършвани от Община Ардино се определят от Общинския съвет, по предложение на Общинската администрация, а промяната на размера на местните такси и цените на услугите и правата се извършва по реда на тяхното приемане (чл.16 от Наредбата).
Основната причина, поради която се налага приемане на изменения и допълнения в Наредбата за определянето и администрирането на местните такси и цени на услуги на територията на община Ардино е, че с решение № 248 от 25.10.2019 г. и решение № 278 от 21.11.2019 г.  Административен съд – Кърджали е отменила част от таксите за достъп до обществена информация, определени в чл.59, т.19 от приетата с решение № 441 от 17.10.2018 г. на Общински съвет Ардино Наредба за Наредбата за определяне и администриране местните такси и цени на услуги на територията на Община Ардино, с мотив – процесуални нарушения.
Друга причина е свързана с една от основните услуги, която общината предоставя - сметосъбиране, сметоизвозване и поддържане на чистотата на населените. Съгласно чл.28, ал.3 от сегашната редакция на НОАМТЦУ „Не се събира такса за услугата по сметосъбиране и сметоизвозване на отпадъците за имотите, които няма да се ползват през цялата година и е подадена декларация за това, подписана от всички данъчно задължени лица за имота Заявление-декларация (приложение № 2) към настоящата Наредба, до 31 декември на предходната година, в отдел „Местни данъци и такси”.След изменение в Закона за местните данъци и такси този срок става до  31октомври на предходната година.
Друга услуга, която Общината предоставя в изпълнение на своите ангажименти, свързани с реализиране на социалната си политика е  свързана с осигуряване на специализирани автомобили за извършване на погребалните обреди. 
В Наредбата за определяне и администриране на местните такси и цени на услуги на територията на  община Ардино е записано, че за ползване на специализираните автомобили за извършване на погребални услуги /Газела, Мерцедес 814Д/ собственост на общината физическите и/или юридическите лица заплащат цена на услуга – 0.50 лева за 1 километър пробег + 10 лева за курс, като пробегът е изминатият път от излизането на автомобила от гаража/паркинга на общината до прибирането й в гаража/паркинга на общината след предоставяне на услугата. В повечето случаи тази такса е непосилна за заплащане от гражданите. 
От събраната цена на услугата за една цяла година се получава сума, която не се отразява много на приходната част на общинския бюджет. С изменението се търси намаляване на влиянието на тези разходи върху бюджета на опечалените семейства .В същото време отчитайки обстоятелството, че доста често се налага услугата да се предоставя и извън територията на общината, в такива  случаи е редно да се определи поносима цена на тази услуга, която да покрие поне разходите за гориво и в същото време да не ощетява заинтересованите лица. 
При изработването на проекта за изменение и допълнение на Наредбата за определянето и администрираните на местните такси и цени на услуги на територията на община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменение и допълнение в Наредбата за определянето и администрираните на местните такси и цени на услуги на територията на община Ардино с оглед облекчаване на тази услуга, предоставяна от община Ардино с цел по-пълно удовлетворяване на нуждите на потребителите. 
Принципът на обоснованост – обосновано е приемането на изменение и допълнение в Наредбата за определянето и администрираните на местните такси и цени на услуги на територията на община Ардино, тъй като актуализирането на съществуващите ще допринесе за облекчаване на предоставяните на гражданите на общината услуги. 
Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредбата за определянето и администрираните на местните такси и цени на услуги на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – предвижда се публично обсъждане от заинтересованите групи на проекта за изменение и допълнение на Наредба за определянето и администрираните на местните такси и цени на услуги на територията на община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение и допълнение на Наредба за определяне и администриране на местните такси и цени на услуги на територията на община Ардино изменя и допълва Наредба за определяне и администриране на местните такси и цени на услуги на територията на община Ардино. 
При изработване на проекта за изменение и допълнение на Наредбата за определяне и администриране на местните такси и цени на услуги на територията на община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:
Целта на приемане на настоящите промени е осъвременяване на действащите услуги, както и въвеждането на нови услуги, които се налагат във връзка с разширяване, обновяване и обогатяване на функционалните възможности на общината. Очаква се промените да нямат пряко икономическо и финансово отражение върху приходната част на бюджета на община Ардино.
III. Очаквани резултати:

Актуализацията на Наредбата за определяне и администриране местните такси и цени на услуги на територията на Община Ардино ще допринесе макар и не с необходимото но все пак до увеличаване на средствата за запазване на обхвата и качеството на предоставяните услуги  на територията на общината.
IV. Финансови и други средства, необходими за прилагането на измененията и допълненията:
Изменението и допълнението на Наредбата за определяне и администриране на местните такси и цени на услуги на територията на  община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз
Предлаганите промени в Наредбата за определяне и администриране на местните такси и цени на услуги на територията на община Ардино са в съответствие с нормативните актове от по-висока степен, както и с тези на европейското законодателство. 

Проектът за изменение и допълнение на Наредбата за определяне и администриране на местните такси и цени на услуги на територията на  община Ардино е публикуван на официалната страница на община Ардино на 25.11.2019  г. 

С публикуването на проекта е приложена и предварителната оценка на въздействие на проекта за изменение и допълнение в Наредбата за определяне и администриране на местни такси и цени на услуги на територията на община Ардино.

проекто - Р Е Ш Е Н И Я:


Общински съвет – град Ардино на основание чл. 21, ал.1, т.7 от  Закона за местното самоуправление и местната администрация приема следните изменения в Наредбата за определяне и администриране на местните такси и цени на услуги на територията на  община Ардино:

1. Чл.28, ал.3 придобива следната редакция „Не се събира такса за услугата по сметосъбиране и сметоизвозване на отпадъците за имотите, които няма да се ползват през цялата година и е подадена декларация за това, подписана от всички данъчно задължени лица за имота Заявление-декларация (приложение № 2) към настоящата Наредба, до 31 октомври на предходната година, в отдел „Местни данъци и такси”.
 Условие за приемането на Заявление- декларацията за освобождаване от такса за сметосъбиране и извозване на битовите отпадъци е да бъдат представени служебна бележка или квитанции за ползвана ел.енергия от електроразпределителното дружество, обслужващо недвижимия имот за предходната година или за периода от 1.септември предходната година до 1.IX. на настоящата година, а за гр.Ардино може и квитанция за ползвана питейна вода от ВиК - Ардино".

2.Чл.57.т.19.За предоставяне на информация по Закона за достъп до обществената информация / на основание Заповед №ЗМФ-1472 / 29.11.2011 год. на МФ/, според носителя се заплаща:
а. CD - 1 брой – 0,50 лв.;

б. DVD - 1 брой – 0,60 лв.;

в. разпечатване – 1 стр. (А4) – 0,12 лв.;

г. ксерокопие - 1 стр. (А4) – 0,09 лв.;

д. факс - 1 стр. (А4) – 0,60 лв.;

е. писмена справка - 1 стр. (А4) – 1,59 лв.;
За повторно предоставяне на достъп до обществена информация  във връзка с чл.41ж от Закона за достъп до обществена информация не се заплаща такса.

3.В член 66,ал.1,т.4 За ползване на автомобилите собственост на Общината от физически и/или юридически лица се заплаща цена на услуга, както следва:

4. За ползване на специализираните автомобили за извършване на погребални услуги(Газела,Мерцедес814Д) собственост на общината от физически и/или юридически лица, когато събитието е настъпило извън теритията на общината, се заплаща цена на услуга – 0.50 лева за 1 километър пробег + 10 лева за курс, като пробегът е изминатият път от излизането на автомобила от гаража/паркинга на общината до прибирането й в гаража/паркинга на общината след предоставяне на услугата. Когато събитието е настъпило на теритията на общината, не се заплаща цена на услугата.









Приложение 
Предварителна оценка на въздействието на проект за изменение и допълнение на Наредба за определяне и администриране на местните такси 
и цени на услуги на територията на община Ардино

	Елементи на оценката
	Аргументация

	Основания за

иницииране

на промени


	Чрез инициираните промени в Наредба за определянето и администрираните на местните такси и цени на услуги на територията на община Ардино се цели създаване на възможност за оптимизиране на работата на общинските структури чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на инициираните промени в Наредба за определянето и администрираните на местните такси и цени на услуги на територията на община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредба за определяне и администриране на местните такси и цени на услуги на територията на община Ардино са свързани с по-пълно задоволяване на потребностите на ползвателите на услуги, както и подобряване на условията за безопасност, създаване на здравословни и безопасни условия на труд, повишаване на качеството на жизнената среда на гражданите и посетителите на община Ардино.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на инициираните промени в Наредба за определянето и администрираните на местните такси и цени на услуги на територията на община Ардино.




Вносител: 

инж. Изет Шабан
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
